# Uradni list C 38A/17.

| | ISSN 1725-5244 |
| --- | --- |
| Uradni list
  Evropske unije | C 38A |
| | |
| Slovenska izdaja | Informacije in objave | Zvezek 5217. februar 2009 |

ISSN 1725-5244

Uradni list

Evropske unije

C 38A

Slovenska izdaja

Informacije in objave

Zvezek 5217. februar 2009

---

| Obvestilo št. | Vsebina | Stran |
| --- | --- | --- |
| | V   Objave |
| | UPRAVNI POSTOPKI |
| | Evropska agencija za zdravila |
| 2009/C 038A/01 | Razpis za prijavo interesa za pogodbeno sodelovanje (Evropska agencija za zdravila, London) | 1 |

Obvestilo št.

Vsebina

Stran

V   Objave

UPRAVNI POSTOPKI

Evropska agencija za zdravila

2009/C 038A/01

Razpis za prijavo interesa za pogodbeno sodelovanje (Evropska agencija za zdravila, London)

1

| SL | |
| --- | --- |

SL

---

V Objave

UPRAVNI POSTOPKI

Evropska agencija za zdravila

| 17.2.2009 | SL | Uradni list Evropske unije | CA 38/1 |
| --- | --- | --- | --- |

17.2.2009

SL

Uradni list Evropske unije

CA 38/1

---

Razpis za prijavo interesa za pogodbeno sodelovanje (Evropska agencija za zdravila, London)

(2009/C 38 A/01)

Agencija je odgovorna za usklajevanje vrednotenja in nadzora zdravil za uporabo v humani in veterinarski medicini v Evropski uniji (glej Uredbo (ES) št. 726/2004 Evropskega parlamenta in Sveta – UL L 136, 30.4.2004, str. 1). Evropska agencija za zdravila (EMEA), ki je bila ustanovljena januarja 1995, tesno sodeluje z Evropsko komisijo, 27 državami članicami EU, državami EGP/EFTA ter številnimi drugimi skupinami v vladnem in zasebnem sektorju. Agencija spodbuja multikulturno delovno okolje.

Dodatne informacije o Evropski agenciji za zdravila in njenih dejavnostih so na voljo na spletnem naslovu: http://www.emea.europa.eu

Evropska agencija želi oblikovati seznam kandidatov, ki jih zanima pogodbeno sodelovanje z agencijo v skladu s pogodbami, ki veljajo za pogodbene sodelavce. Profili delovnih mest so objavljeni v posebnem dokumentu, ki je na voljo na spletni strani Evropske agencije za zdravila.

Izbrani kandidati bodo uvrščeni na rezervni seznam in se jim lahko ponudi pogodba o pogodbenem sodelovanju za obdobje od treh mesecev do petih let z možnostjo podaljšanja v skladu s Pogoji za zaposlovanje drugih uslužbencev Evropskih skupnosti (UL L 56, 4.3.1968)
   (1)
  in v skladu z izvedbenimi določbami o postopkih za zaposlovanje in pogodbeno sodelovanje z Evropsko agencijo za zdravila
   (2).

Pogodbeno sodelovanje lahko vključuje nadomeščanje začasnih sodelavcev Evropske agencije za zdravila (na primer zaradi porodniškega dopusta, očetovskega dopusta, družinskega dopusta, starševskega dopusta, neplačanega dopusta ali dolgotrajne odsotnosti zaradi bolezni) ali sodelovanje pri posebnih krajših projektih, če so na voljo zadostna proračunska sredstva. V nobenem primeru pa pogodba za pogodbeno sodelovanje ne more voditi v pogodbo za začasno sodelovanje brez uspešnega izida dodatnega izbirnega postopka. Pogodbe o pogodbenem sodelovanju se lahko obnovijo največ enkrat.

Kraj zaposlitve bo Canary Wharf, London.

Kandidati morajo biti državljani države članice Evropskih skupnosti ali Islandije, Norveške ali Lihtenštajna in morajo uživati vse državljanske pravice.

Kandidati morajo imeti izpolnjene vse obveznosti, določene z zakonodajo na področju vojaške dolžnosti in ustrezati zahtevam o osebnostnih lastnostih za navedene zadolžitve.

Celotni pogoji zaposlitve in opis delovnega mesta so na voljo na spletni strani Evropske agencije za zdravila:
  http://www.emea.europa.eu/htms/general/admin/recruit/recruitnew.htm
  Prijave je treba poslati v elektronski obliki na obrazcu, ki je na voljo na spletni strani EMEA.
  Prijave je treba poslati najkasneje do polnoči 17. marca 2009.
  Prosimo, upoštevajte, da lahko glede na veliko število prijav, ki jih Evropska agencija za zdravila prejema, v računalniškem sistemu neposredno pred iztekom roka za oddajo prijav pride do težav z obdelavo velike količine podatkov. Kandidatom zato svetujemo, da svoje prijave pošljejo dovolj zgodaj.

Če želite prejemati elektronska obvestila o objavah prostih delovnih mest, se prijavite na spletni strani http://www.emea.europa.eu/pod rubriko „Online Mailing Service“.

---

(1)  http://ec.europa.eu/civil_service/docs/toc100_en.pdf

(2)  http://www.emea.europa.eu/pdfs/general/admin/recruit/42125407en.pdf

---